Source: https://www.curieruljudiciar.ro/2015/01/29/reactia-csm-fata-de-raportul-ce-privind-progresele-inregistrate-de-romania-in-cadrul-mcv/
Timestamp: 2020-07-04 04:32:30+00:00
Document Index: 9767580

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ']

Reactia CSM fata de Raportul MCV | Curierul Judiciar
Reactia CSM fata de Raportul CE privind progresele inregistrate de Romania in cadrul MCV
Categoria: Ştiri • Cuvinte cheie: CSM • diicot • echilibrul puterilor in stat • MCV • Mecanismul de Cooperare şi Verificare • Raport MCV • revizuirea constitutiei
Data publicarii: 29 ian. 2015 • Comentarii: 0
Avand in vedere publicarea Raportului Comisiei Europene catre Parlamentul European si Consiliu privind progresele inregistrate de Romania, la data de 28 ianuarie 2015:
Consiliul Superior al Magistraturii constata modul obiectiv in care raportul reflecta eforturile conjugate ale institutiilor judiciare pentru indeplinirea obiectivelor anterior stabilite. In acest sens, raportul mentioneaza faptul ca ritmul impresionant al actiunilor principalelor institutii judiciare si de integritate in combaterea coruptiei la nivel inalt a generat o incredere sporita a publicului in justitie. Aceasta tendinta a fost sustinuta printr-un profesionalism sporit al sistemului judiciar in ansamblu, inclusiv prin vointa de a proteja independenta justitiei intr-o maniera mai consistenta si printr-o abordare pro-activa in stabilirea unei jurisprudente unitare.
Referindu-se la activitatea CSM, raportul evidentiaza consecventa acestuia in valorificarea procedurilor de aparare a independentei justitiei si a reputatiei profesionale, independentei si impartialitatii magistratilor, precum si reactia rapida a acestuia la astfel de agresiuni/atacuri.
De asemenea, au fost remarcate eforturile depuse pentru cresterea eficientei sistemului judiciar, consecventa CSM in responsabilizarea sistemului judiciar prin sanctionarea abaterilor disciplinare, precum si contributia acestuia la combaterea coruptiei din sistem.
Raportul mentioneaza progresele inregistrate in ceea ce priveste publicarea hotararilor judecatoresti, cu rol in unificarea practicii judiciare.
CSM ia act de recomandarile formulate de Comisie privind necesitatea asigurarii unei proceduri de numire a noului procuror sef al DIICOT pe criterii de transparenta si meritocratie, precum si cele privind necesitatea unor proceduri clare si detaliate pentru numirile in functii de conducere la nivel inalt in cadrul structurilor de parchet, similar procedurilor de numire in functii de conducere la Inalta Curte de Casatie si Justitie.
CSM sustine, in egala masura, importanta mentinerii in centrul dezbaterilor privind revizuirea Constitutiei preocuparea pentru asigurarea independentei justitiei si a rolului acesteia in contextul echilibrului puterilor in stat.
Raportul va fi analizat si discutat in Plenul Consiliului Superior al Magistraturii, urmand a fi adoptate si publicate masurile necesare, pe domeniul de competenta, pentru continuarea si consolidarea actiunilor monitorizate de Comisia Europeana.
CSM si-a prezentat pozitia privind raportul asupra progreselor inregistrate in cadrul MCV
Pozitia CSM fata de raportul Comisiei in cadrul MCV
Raportul MCV ne atentioneaza privind statul de drept